**บันทึกการประชุม**

**สภาองค์การบริหารส่วนตำบลหาดยาย สมัยสามัญ สมัยที่ ๓ ครั้งที่ ๒ ประจำปี ๒๕๕๗**

**ระหว่างวันที่ ๑๔-๒๘ สิงหาคม ๒๕๕๗**

**ณ ที่ทำการองค์การบริหารส่วนตำบลหาดยาย**

**วันที่ ๒๐ สิงหาคม ๒๕๕๗ เวลา ๐๙.๓๐ น.**

เลขานุการสภาฯ -ขอเชิญสมาชิกองค์การบริหารส่วนตำบลหาดยายเข้าห้องประชุม

เวลา ๙.๐๐ น (เปิดประชุมเวลา **๐๙.๑๐น.**)

-กราบเรียนท่านประธานสภาฯที่เคารพ กระผมนายคธาธร ไสสุวรรณ ส.อบต.หาดยาย ในฐานะ เลขานุการสภาองค์การบริหารส่วนตำบลหาดยาย ขอกล่าวรายงานต่อท่านประธานสภาฯ นายกฯ และ ส.อบต.หาดยายทุกท่าน ก่อนเริ่มการประชุมสภาองค์การบริหารส่วนตำบลหาดยาย ดังนี้ ตามที่สภาฯ หาดยายได้มีหนังสือขอเชิญ ส.อบต.หาดยาย และคณะผู้บริหารส่วนท้องถิ่นทุกท่านเข้า ร่วมประชุมสภาฯในวันนี้ เนื่องด้วยสภาฯ หาดยาย ต้องดำเนินการเปิดประชุมสภาฯ เพื่อให้ สมาชิกองค์การบริหารส่วนตำบลหาดยายได้พิจารณาเรื่องต่างๆ ตามระเบียบวาระการประชุม ดังนั้นทางสภาองค์การบริหารส่วนตำบลหาดยาย ได้จัดทำหนังสือขอเชิญสมาชิกสภาฯ เข้าร่วมประชุมสภาองค์การบริหารส่วนตำบลหาดยาย สมัยสามัญ สมัยที่ ๓ ครั้งที่ ๒ ประจำปี ๒๕๕๗ และให้การประชุมสภาฯ เป็นไปตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ (แก้ไขเพิ่มเติมถึง (ฉบับที่๒) พ.ศ.๒๕๕๔ อย่างถูกต้อง ฉะนั้น สภาฯหาดยาย จึงจำเป็นต้องเชิญ ส.อบต.หาดยาย และคณะผู้บริหารทุกท่านเข้าประชุมสภาฯ ในวันนี้ และบัดนี้ มี ส.อบต. หาดยาย เข้าประชุมทั้งหมด ๒๖ ท่าน

มี ส.อบต. หาดยาย ไม่เข้าประชุมทั้งหมด - ท่าน

มี ผู้เข้าร่วมประชุมทั้งหมด ๔ ท่าน

มี นายธเรวัชร อบแพทย์ นายกฯ

นายสฤษดิ์ เกิดเนตร รองนายกฯ

นายสุชีพ ดำสุทธิ์ รองนายกฯ

นายประเสริฐ ช่วยละแม เลขาฯนายกฯ

และ นายทรงธรรม ล้อมเขตร ปลัด อบต.หาดยาย

เมื่อสมาชิกสภาองค์การบริหารส่วนตำบลหาดยายได้เข้าร่วมประชุม ครบองค์ประชุมเป็นที่เรียบร้อยแล้ว กระผมขอกราบเรียนเชิญ นายสยาม เที่ยงสุวรรณ ประธานสภาฯ จุดธูปเทียนบูชาพระรัตนตรัยและดำเนินการเปิดประชุมสภาฯ ตามระเบียบวาระการประชุมต่อไปครับ

ประธานสภาฯ - ขอสวัสดีท่านนายกฯและสมาชิก อบต.หาดยายทุกท่าน กระผมนายสยาม เที่ยงสุวรรณประธานสภาฯ วันนี้เป็นการประชุมสภาองค์การบริหารส่วนหาดยาย สมัยสามัญ สมัยที่ ๓ ครั้งที่ ๒ประจำปี ๒๕๕๗ และบัดนี้ มีสมาชิกองค์การบริหารส่วนตำบลหาดยายเข้าที่ประชุมเป็นที่เรียบร้อยแล้ว กระผมขอเปิดการประชุมสภาฯ ณ บัดนี้

ระเบียบวาระที่ ๑ **เรื่องที่ประธานแจ้งให้ที่ประชุมทราบ**

๑.๑. กระผม นายสยาม เที่ยงสุวรรณ ประธานสภาฯ หาดยาย วันนี้ในที่ประชุมสภาฯได้รับเกียรติจากผู้กำกับสถานีตำรวจภูธรหลังสวน เข้าร่วมประชุมและตรวจปัสสาวะให้สมาชิกสภาฯทุกท่าน และท่านจะมาชี้แจงเรื่องยาเสพติดให้ผู้บริหาร อบต.และสมาชิกได้รับทราบกระผมต้องขอขอบคุณท่านผู้กำกับมากครับ

-2-

ระเบียบวาระที่ ๒ **เรื่อง รับรองรายงานการประชุมสภาองค์การบริหารส่วนตำบลหาดยาย**

ไม่มี

ระเบียบวาระที่ ๓ เรื่องเสนอสภา อบต.เพื่อทราบ

ไม่มี

ระเบียบวาระที่๔ เรื่อง เสนอสภา อบต.เพื่อพิจารณา

* ๔.1 เรื่อง พิจารณาลงมติร่างข้อบัญญัติงบประมาณรายจ่ายประจำปี พ.ศ.๒๕๕๘ ว่าเห็นชอบให้ประกาศใช้หรือไม่

ประธานสภาฯ - ขอเรียนเชิญประธานกรรมการแปรญัตติฯ ชี้แจงผลการแปรญัตติครับ

ประธานคณะกรรมการแปรญัตติฯ

- กราบเรียนท่านประธานสภาฯที่เคารพ กระผมนายสมเจตน์ สุวรรณนิตย์ ประธานคณะกรรมการแปรญัตติ ข้อบัญญัติงบประมาณรายจ่ายประจำปี พ.ศ. ๒๕๕๘ กระผมขอรายงานผลต่อท่านประธานสภาฯ และท่านสมาชิกสภาฯดังนี้ จากที่ประชุมคณะกรรมการแปรญัตติ งบประมาณรายจ่ายประจำปี พ.ศ. ๒๕๕๘ เมื่อวันที่ ๑๘ สิงหาคม พ.ศ. ๒๕๕๗ ไม่มีสมาชิกสภาองค์การบริหารส่วนตำบลหาดยายท่านใดยื่นคำขอแปรญัตติ ซึ่งมีรายละเอียด ตามเอกสารวาระการประชุมในครั้งนี้ครับ

ประธานสภาฯ - มีสมาชิกท่านใดสอบถามเพิ่มเติมหรือไม่ หากไม่มีใครสงสัยสอบถามเพิ่มเติมกระผมขอมติที่ประชุมลงมติร่างข้อบัญญัติงบประมาณรายจ่ายประจำปี พ.ศ.๒๕๕๘ ว่าเห็นชอบให้ประกาศใช้หรือไม่

มติที่ประชุม เห็นชอบให้ประกาศใช้ ๒๓ คน

ไม่เห็นชอบ - คน

งดออกเสียง ๓ คน

ไม่เข้าประชุม - คน

ผู้เข้าประชุมทั้งหมด ๒๖ คน

จำนวนสมาชิกสภาฯทั้งหมด ๒๖ คน

ระเบียบวาระที่๕ เรื่องอื่นๆ (ถ้ามี)

ประธานสภาฯ - มีสมาชิกท่านใดสอบถามเพิ่มเติมหรือไม่

สมาชิกสภา ฯ - กราบเรียนท่านประธานสภาฯที่เคารพ กระผมนายสมเจตน์ สุวรรณนิตย์ ส.อบต.หมู่ที่ ๘

กระผมขอเรียนท่านผู้บริหารว่าในเรื่องของราคาที่ใช้ในการดำเนินการโครงการต่างๆราคาค่อนข้างสูง

และพี่น้องชาวบ้านในตำบลหาดยายฝากเรียนถามว่าโครงการต่างๆที่เคยหาเสียงไว้ในสมัยลงสมัครรับ

เลือกตั้งทำไมถึงไม่มีในข้อบัญญัติงบประมาณรายจ่ายประจำ พ.ศ.๒๕๕๘ เช่น โครงการโฉนดชุมชน

โครงการน้ำประปาดื่มได้ หรือโครงการจัดซื้อตะกร้าผลไม้ครับ และในเรื่องของทางเบี่ยงซอยเหวกบ

ที่เคยรับปากกับชาวบ้านไว้ครับ

นายก อบต. - กราบเรียนท่านประธานสภาที่เคารพกระผมนายธเรวัชร อบแพทย์ นายกฯ หาดยายขอเรียนต่อ

สภาว่าเรื่องของราคาที่ตั้งไว้ในการดำเนินการโครงการต่างๆ นั้นตั้งราคาตามราคากลางท้องตลาด

ปัจจุบันซึ่งมีเจ้าหน้าที่ของ อบต.เป็นผู้ตรวจสอบราคาอยู่แล้วครับส่วนเรื่องโครงการซอยเหวกบกระผม

ได้ทำเรื่องไปยังส่วนปกครองท้องถิ่นแล้วแต่ยังไม่ได้รับการตอบกลับ ในเรื่องของโครงการน้ำประปาดื่ม

ได้ขณะนี้ทาง อบต.ขาดเจ้าหน้าสุขาภิบาลที่จะดูแลในเรื่องนี้เพราะเจ้าหน้าที่ได้ย้ายออกจาก อบต.

หาดยาย ในขณะนี้ครับภายในเดือนตุลาคมคาดว่าเจ้าหน้าที่จะย้ายเข้ามาดูแลให้กับพี่น้องชาวบ้านครับ

ประธานสภาฯ - มีสมาชิกท่านใดสอบถามเพิ่มเติมหรือไม่

สมาชิกสภาฯ - กราบเรียนท่านประธานสภาฯที่เคารพ กระผมนายณรงค์ จันทร์ศิริ ส.อบต.หมู่ที่ ๓ กระผมขอ

-3-

เรียนท่านนายกฯ ว่าเรื่องวัสดุใยปาล์มหากสมาชิกหมู่ใดจะดำเนินโครงการปุ๋ยอินทรีย์ ทางหมู่ที่ ๓ ตำบลหาดยายก็พร้อมที่จะดูแลให้กับทุกท่านครับและในเรื่องของถนนลูกรังสายท่ามะพลาต่อเชื่อมต่อเขตหมู่ที่ ๓ ตำบลหาดยาย ขณะนี้ลูกรังที่เคยใส่ไว้หายไปหมดแล้วทำให้ถนนเป็นหลุมเป็นบ่อฉะนั้นกระผมจึงฝากท่านนายกฯ ช่วยดูแลด้วยครับ

นายกฯ - กราบเรียนท่านประธานสภาฯที่เคารพ กระผมนายธเรวัชร อบแพทย์ นายกองค์การบริหารส่วน

ตำบลหาดยาย ขอเรียนต่อท่าน สมาชิกฯหมู่ที่ ๓ ว่า เรื่องของวัสดุใยปาล์มกระผมให้ท่านณรงค์

จันทร์ศิริ ดำเนินการได้เลยส่วนเรื่อง ถนนสายท่ามะพลาเชื่อมต่อถนนสายทอนจันทน์ ผ่าน หมู่ที่ ๓ นั้น

ขณะนี้กระผมได้ปรึกษากับทาง อบจ.โดยท่านชนะ เกิดเนตร สมาชิก อบจ.ได้บอกว่าขณะนี้ได้ตั้ง

งบประมาณในการทำถนนเส้นนี้ไว้แล้ว ดังนั้นทาง อบต.หาดยายจึงไม่สามารถดำเนินโครงการได้เพราะ

จะเกิดการซ้ำซ้อนของโครงการครับ

สมาชิกสภาฯ - กราบเรียนท่านประทานที่เคารพ กระผมนายสุรศักด์ แก้วประดิษฐ์ ส.อบต.หมู่ ๙ กระผมขอหาเรือเรื่อง

การซ่อมแซมถนนของหมู่ที่ ๙ ในขณะนี้ไม่ทราบว่าการดำเนินโครงการดังกล่าวเสร็จหรือยัง เพราะการ

ดำเนินการล่าช้า และท่านนายกฯ เคยขออนุมัติงบประมาณจัดจ้างคนงานนอกและสภาฯก็ได้อนุมัติให้แล้ว

ไม่ทราบว่าติดขัดตรงไหนการดำเนินการถึงยังไม่แล้วเสร็จและถนนที่ซ่อมแล้วปัจจุบันได้ชำรุดเสียหายอีก

และการจัดส่งเรือยาวทำการแข่งขันที่สนามหลังสวนกระผมให้ท่านนายกฯตั้งงบประมาณในการจัดการ

เรื่องเรือยาวเพิ่มเติมอีกครับ

นายกฯ - กราบเรียนท่านประธานที่เคารพกระผม นายธเรวัชร อบแพทย์ นายกฯ อบต.หาดยาย ขอเรียนต่อ

ท่านสมาชิกฯ หมู่ที่ ๙ ว่า เรื่องของงบประมาณจัดจ้างบุคคลนอกมาเป็นแรงงานนั้นงบประมาณยังอยู่แต่

ปัญหาคือทาง อบต.ไม่สามารถจ้างแรงงานนอกได้เนื่องจากทาง อบต.ไม่สามารถหาแรงงานได้

เพราะฉะนั้นกระผมอยากให้สมาชิก อบต.ทุกท่านช่วยกันหาแรงงานในการซ่อมแซมถนนด้วยเพื่อตำบล

หาดยายด้วยครับ

ประธานสภาฯ - กราบเรียนท่านประธานสภาฯที่เคารพกระผมนายสิทธิพงษ์ รอดปังหวาน ส.อบต. หมู่ที่๑๒ ขอเรียน

ต่อท่านประธานฯ ว่าจากการแข่งขันกีฬาต้านยาเสพติดของ อบต.หาดยายไม่ทราบว่าในเรื่องของเงินประกัน

ทีมฟุตบอลทีมละ ๑,๐๐๐ บาท ใครเป็นผู้รับผิดชอบเพราะขณะนี้ทางหมู่ที่ ๑๒ และยังมีหมู่อื่นๆอีกหลาย

หมู่ที่ยังไม่ได้รับเงินประกันทีมฟุตบอลคืน

นายกฯ - กราบเรียนท่านประธานสภาฯที่เคารพกระผมนายธเรวัชร อบแพทย์ นายกฯหาดยาย ขอเรียนต่อสมาชิกฯทุกท่านว่าในเรื่องของเงินประกันทีมฟุตบอลผู้ที่รับผิดชอบคือเจ้าหน้าของ อบต.เอง เรื่องนี้กระผมจะเป็นผู้ติดตามเงินคืนให้กับท่านสมาชิกเองครับ

ประธานสภาฯ - ใครมีอะไรสอบถามเพิ่มเติมอีกหรือไม่

หัวหน้าสายตรวจตำบลหาดยาย - กราบเรียนท่านประธานสภาฯ นายกฯ อบต.หาดยาย และสมาชิกทุกท่าน กระผมมีหน้า

รับผิดชอบตำบลโดยตรงและต้องทำงานร่วมกับผู้นำในตำบลหาดยายทุกท่านโดยเฉพาะเรื่องยาเสพติดแต่ว่า

ทางหน่วยงานของตำรวจไม่มีเงินงบประประมาณในกาจัดซื้อวิทยุสื่อสาร ฉะนั้นกระผมจึงขอให้ท่านนายกฯ

ช่วยตั้งงบประมาณในการจัดซื้อวิทยุสื่อสารให้กับทางเจ้าหน้าที่สายตรวจตำบลหาดยายด้วยครับต่อไปเรื่องการ

ไกล่เกลี่ยปัญหาของชาวบ้านในเรื่องต่างภายในตำบลหาดยาย กระผมขอความร่วมมือให้ท่านผู้บริหารช่วยใน

เรื่องนี้ด้วยเพราะต่อไปทางเจ้าหน้าที่สายตรวจต้องทำงานร่วมกับทางผู้นำทุกท่านครับ

นายกฯ - กราบเรียนท่านประธานสภาฯที่เคารพกระผมนายธเรวัชร อบแพทย์ นายก อบต.หาดยาย ขอเรียนต่อ

ท่านหัวหน้าสายตรวจว่า เรื่องวิทยุสื่อสารขณะนี้ทาง อบต.ได้ตั้งงบประมาณไว้แล้วครับเรื่องการไกล่เกลี่ย

ขณะนี้ทาง อบต.ได้ตั้งศูนย์ดำรงธรรมไว้แล้วและพร้อมที่จะทำงานเพื่อตำบลหาดยายในทุกเรื่องครับ

และสุดท้ายกระผมขอขอบคุณทุกท่านที่เข้าร่วมประชุมในวันนี้ครับ

-4-

ประธานสภา - ใครมีอะไรสอบถามเพิ่มเติมหรือไม่หากไม่มีกระผมขอปิดการประชุมครับ

ปิดประชุมเวลา ๑๑.๒๐ น.

ลงชื่อ คธาธร ไสสุวรรณ เลขานุการสภา อบต.

( นายคธาธร ไสสุวรรณ )

ผู้จดบันทึกรายงานการประชุม

ลงชื่อ สยาม เที่ยงสุวรรณ ประธานสภา อบต.

( นายสยาม เที่ยงสุวรรณ )

ผู้ตรวจรายงานการประชุมสภา ฯ